

OTOČKA RAZVOJNA AGENCIJA

Na temelju članka 38. i 40. Zakona o ustanovama ( Narodne novine broj 76/93, 29/97, 47/99 i 35/08), članka 18. Statuta Otočke razvojne agencije („Službeni vjesnik“ Vukovarsko – srijemske županije broj 18/14), Odluke Upravnog vijeća Otočke razvojne agencije KLASA: 112-03/18-01/01, URBROJ:2188/08-10-01/1-18-1 od 24. rujna 2018. godine, Upravno vijeće Otočke razvojne agencije raspisuje

**JAVNI NATJEČAJ**

za izbor i imenovanje ravnatelja

Otočke razvojne agencije

- 1 izvršitelj, puno radno vrijeme na razdoblje od 4 godine

Za ravnatelja može biti imenovana osoba koja ispunjava sljedeće uvjete:

- visoka stručna sprema ekonomskog smjera

- najmanje 5 godina radnog iskustva u struci,

- poznavanje engleskog jezika ( B2 razina)

- poznavanje rada na računalu

- vozačka dozvola B kategorije.

Kandidati su uz zamolbu dužni priložiti:

-životopis s opisom dosadašnjeg radnog iskustva

- dokaz o stručnoj spremi (diploma),

- dokaz o hrvatskom državljanstvu (domovnica, osobna iskaznica ili putovnica),

- potvrda o podacima evidentiranim u matičnoj evidenciji Hrvatskog zavoda za mirovinsko osiguranje,

- uvjerenja nadležnog suda da se protiv kandidata ne vodi kazneni postupak (ne starije od 6 mjeseci),

- dokaz o poznavanju engleskog jezika ( potvrdu ili drugi odgovarajući dokaz),

- vozačka dozvola.

Navedeni dokazi prilažu se u neovjerenoj preslici, a izabrani kandidat dužan je dostaviti na uvid originalne dokumente do dana sklapanja ugovora.

Prijave na natječaj s dokazima o ispunjavanju uvjeta podnose se u roku od 8 dana od dana objave natječaja u Glasu Slavonije na adresu: Otočka razvojna agencija, Trg kralja Tomislava 6/A, 32252 Otok,

s naznakom „Natječaj za ravnatelja Otočke razvojne agencije - ne otvaraj“.

Nepravodobne i nepotpune prijave na natječaj neće se razmatrati. Kandidati koji ispunjavaju formalne uvjete natječaja pozvat će se na provjeru znanja i sposobnosti koja obuhvaća pisano testiranja i intervju. Ako kandidat ne pristupi testiranju, smatra se da je povukao prijavu na natječaj.

Na oglasnoj ploči i web stranici Otočke razvojne agencije (www.ora.hr) dostupan je način obavljanja prethodne provjere znanja i sposobnosti kandidata, područje te pravni i drugi izvori za pripremanje kandidata za tu provjeru. Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će na oglasnoj ploči i web stranici Otočke razvojne agencije (www.ora.hr) objaviti mjesto i vrijeme održavanja provjere znanja i sposobnosti kandidata, najmanje 5 dana prije održavanja provjere.

O rezultatima natječaja kandidati će biti obavješteni u zakonskom roku.

PREDSJEDNIK UPRAVNOG VIJEĆA

Josip Šarić, dipl.ing.